Συμφωνία υπό μορφή ανταλλαγής επιστολών

μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το μεταβατικό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία

A. Επιστολή της Ευρωπαϊκής Κοινότητας

Κύριε,

Έχω την τιμή να σας γνωρίσω ότι, μετά το πέρας της διαδικασίας συνδιαλλαγής μεταξύ του Συμβουλίου και του Ευρωπαϊκού Κοινοβουλίου σχετικά με τον κανονισμό (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου(1) για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές, διενεργήθηκαν διαπραγματεύσεις μεταξύ της αντιπροσωπείας της Δημοκρατίας της Κροατίας και της αντιπροσωπείας της Ευρωπαϊκής Κοινότητας στο πλαίσιο του 6ου πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Κροατίας(2), λαμβάνοντας υπόψη τις διατάξεις του άρθρου 11 παράγραφος 5 του 6ου πρωτοκόλλου της συμφωνίας σταθεροποίησης και σύνδεσης(3) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, και συμφωνήθηκαν τα εξής:

1. Το μεταβατικό σύστημα σημείων εφαρμόζεται σε βαρέα φορτηγά οχήματα με άδεια κυκλοφορίας που έχει εκδοθεί στην Κροατία, των οποίων το μέγιστο επιτρεπόμενο βάρος υπερβαίνει τους 7,5 τόνους και τα οποία χρησιμοποιούν 6, 7 ή 8 σημεία κατά τη διαμετακόμισή τους, φορτωμένα ή όχι, μέσω της Αυστρίας.

Απαγορεύεται η διαμετακόμιση μέσω Αυστρίας βαρέων φορτηγών οχημάτων που χρησιμοποιούν περισσότερα από 8 σημεία.

Εξαιρούνται από το σύστημα αυτό τα βαρέα φορτηγά οχήματα τα οποία χρειάζονται 5 ή λιγότερα σημεία.

2. Τα σημεία για τα διερχόμενα από την Αυστρία βαρέα φορτηγά οχήματα με άδεια κυκλοφορίας που έχει εκδοθεί στην Κροατία έχουν κατανεμηθεί ως εξής:

172378 σημεία για το 2004,

163305 σημεία για το 2005,

154233 σημεία για το 2006.

3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που προβλέπονται από τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας για το σύστημα οικοσημείων που πρόκειται να εφαρμοστεί στην κροατική διαμετακομιστική κυκλοφορία μέσω της Αυστρίας από την 1η Ιανουαρίου 2003(4).

Η ενδιάμεση επιτροπή -και στη συνέχεια το συμβούλιο σταθεροποίησης και σύνδεσης- θα υιοθετήσει, εάν χρειάζεται, συμπληρωματικά μέτρα σχετικά με τις διαδικασίες που αφορούν το μεταβατικό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.

4. Η παρούσα συμφωνία αρχίζει να ισχύει την επόμενη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.

Η παρούσα συμφωνία εφαρμόζεται προσωρινά από την 1η Ιανουαρίου 2004.

Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου, της 22ας Δεκεμβρίου 2003, για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Με εξαιρετική εκτίμηση.

B. Επιστολή της Δημοκρατίας της Κροατίας

Κύριε,

Έχω την τιμή να αναφερθώ στην επιστολή σας με την οποία μου γνωρίζετε τα εξής:

"Έχω την τιμή να σας γνωρίσω ότι, μετά το πέρας της διαδικασίας συνδιαλλαγής μεταξύ του Συμβουλίου και του Ευρωπαϊκού Κοινοβουλίου σχετικά με τον κανονισμό (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου(5) για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές, διενεργήθηκαν διαπραγματεύσεις μεταξύ της αντιπροσωπείας της Δημοκρατίας της Κροατίας και της αντιπροσωπείας της Ευρωπαϊκής Κοινότητας στο πλαίσιο του 6ου πρωτοκόλλου της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας και της Δημοκρατίας της Κροατίας(6), λαμβάνοντας υπόψη τις διατάξεις του άρθρου 11 παράγραφος 5 του 6ου πρωτοκόλλου της συμφωνίας σταθεροποίησης και σύνδεσης(7) μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, και συμφωνήθηκαν τα εξής:

1. Το μεταβατικό σύστημα σημείων εφαρμόζεται σε βαρέα φορτηγά οχήματα με άδεια κυκλοφορίας που έχει εκδοθεί στην Κροατία, των οποίων το μέγιστο επιτρεπόμενο βάρους υπερβαίνει τους 7,5 τόνους και τα οποία χρησιμοποιούν 6, 7 ή 8 σημεία κατά τη διαμετακόμισή τους, φορτωμένα ή όχι, μέσω της Αυστρίας.

Απαγορεύεται η διαμετακόμιση μέσω Αυστρίας βαρέων φορτηγών οχημάτων που χρησιμοποιούν περισσότερα από 8 σημεία.

Εξαιρούνται από το σύστημα αυτό τα βαρέα φορτηγά οχήματα τα οποία χρειάζονται 5 ή λιγότερα σημεία.

2. Τα σημεία για τα διερχόμενα από την Αυστρία βαρέα φορτηγά οχήματα με άδεια κυκλοφορίας που έχει εκδοθεί στην Κροατία έχουν κατανεμηθεί ως εξής:

172378 σημεία για το 2004,

163305 σημεία για το 2005,

154233 σημεία για το 2006.

3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που προβλέπονται από τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας για το σύστημα οικοσημείων που πρόκειται να εφαρμοστεί στην κροατική διαμετακομιστική κυκλοφορία μέσω της Αυστρίας από την 1η Ιανουαρίου 2003(8).

Η ενδιάμεση επιτροπή -και στη συνέχεια το συμβούλιο σταθεροποίησης και σύνδεσης- θα υιοθετήσει, εάν χρειάζεται, συμπληρωματικά μέτρα σχετικά με τις διαδικασίες που αφορούν το μεταβατικό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.

4. Η παρούσα συμφωνία αρχίζει να ισχύει την επόμενη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.

Η παρούσα συμφωνία εφαρμόζεται προσωρινά από την 1η Ιανουαρίου 2004.

Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. 2327/2003 του Ευρωπαϊκού Κοινοβουλίου και του Συμβουλίου, της 22ας Δεκεμβρίου 2003, για τη θέσπιση ενός μεταβατικού συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004, στο πλαίσιο μιας αειφόρου πολιτικής για τις μεταφορές.

Παρακαλώ να μου επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής."

Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής.

Με εξαιρετική εκτίμηση.

(1) ΕΕ L 345 της 31.12.2003, σ. 30.

(2) ΕΕ L 330 της 14.12.2001, σ. 3.

(3) Η επικύρωσή του εκκρεμεί.

(4) ΕΕ L 150 της 18.6.2003, σ. 33.

(5) ΕΕ L 345 της 31.12.2003, σ. 30.

(6) ΕΕ L 330 της 14.12.2001, σ. 3.

(7) Η επικύρωσή του εκκρεμεί.

(8) ΕΕ L 150 της 18.6.2003, σ. 33.